Osha Cafe' ตั้งอยู่บริเวณโกดัง10 ของโครงการAsiatique the Riverfront ลักษณะการตกแต่งร้านจะอิงตามสาขาถนนวิทยุมา แต่ที่สาขานี้จะดูสบายๆเป็นทางการน้อยกว่าสาขาหลัก จัดเป็นร้านFine Diningอีกร้านนึงที่เหมาะพาเพื่อนๆต่างชาติมาลองลิ้มรสอาหารไทย

สาขานี้เขามีConceptว่า “The Best Authentic Thai Taste with Modern Twist” เป็นการปรุงอาหารที่ได้ทุกรสประกอบเข้าด้วยกันในคำเดียวไม่ได้อิงไปที่รสใดรสนึงจัดจนเกินไป สำหรับอาหารที่สั่งคราวนี้จะมี

- Osha Carb Toffy โอชาปูจ๋า 280฿ ++ 
ทอดมาได้กรอบมาก ไม่ต้องจิ้มน้ำจิ้มก็อร่อย แนะนำทานตอนร้อนๆเลย

- Crispy Egg Thai Crepe ขนมเบื้องกรอบ 190฿++ 
แป้งขนมเบื้องบางกรอบหอมกลิ่นไข่ จัดเรียงพร้อมเครื่่องมาอย่างพิถีพิถัน ทานคู่กับน้ำจิ้มหวานเล็กๆเข้ากันได้ดี

- ข้าวเปล่า 60฿++
เสียดายที่ไฮไลต์ของร้านนี้หมด จริงๆจะสั่งเป็นข้าวกล้องมาหน่ะ

- ต้มแซ่บหมู 220฿++
หน้าตาชามนี้ดูไม่สมราคาเท่าไหร่ รสชาติไม่จัดจ้านแบบฝรั่งทานได้ หมูเนื้อออกเหนียวไปนิดนึงครับ

- ปลาผัดฉ่า 390฿++
เนื้อปลาสดดี จัดเม็ดพริกไทดำมาให้เยอะมากพร้อมสมุนไพรอื่นๆ ใครชอบทานพริกไทยดำแบบผมนี่โดนเลย

- เส้นจันท์ปูนิ่ม 220฿++
ใครมาร้านโอชาไม่ควรพลาดเมนูผัดไทอันเลื่องชื่อของที่นี่ ผมลองสั่งแบบปูนิ่มมาก็ทำออกมาได้โอเคเช่นกันครับ เนื้อปูนิ่มทอดมาแบบกรุบกรอบ เส้นจันท์นี่อร่อยสุดอ่ะ

- Mojito 160฿++
อันนี้โดดเด่นกว่าที่อื่นที่เคยทานมาตรงที่มีกลิ่นขับออกมาชัดเจนมาก และความซ่าส์ของเครื่องดื่มทำให้ดื่มได้เรื่อยๆเลย

- Nutella Banana Smoothies 160฿++
อันนี้จัดแก้วมาไม่สวยเท่าไหร่ น่าจะทำลายช็อคโกแลตข้างแก้วให้ดูใส่ใจกว่านี้นิดนึง แก้วนี้จะได้กลิ่นของกล้วยอ่อนๆนูเทลล่าจะเด่นมาก ปั่นมาได้ละเอียดดีครับ

- Osha Refresher  160฿++
แก้วนี้เหมือนเป็นการนำMixed Berryมาปั่นรวมกัน สีออกมาดูสดใช้ได้ รสชาติเข้มข้นดีครับ

แต่สาขานี้การเสิร์ฟอาหารจะไม่มีลูกเล่นแบบmolecular gastronomyเหมือนสาขาที่ถนนวิทยุนะ ถ้าชอบแบบมีโชว์ดูอลังๆหน่อย แนะนำที่สาขานั้นครับ มื้อนี้รวมแล้วทานไป 2,695.33 บาทสำหรับ 3 คน 

ปล. มาทานร้านนี้ประทับตราบัตรจอดรถได้ด้วยนะ ที่Asiatiqueนี่เขามีคิดโควต้าที่จอดเลยไม่ได้ประทับตราได้ทุกร้าน